ממ"ן 11

מגישה: ליאור אורשטר

ת.ז: 307935072

**שאלה 1**

אלו הן הפרות זכויות האדם שמצאתי בקטע הנתון:

**סעיף ב' (1) - כל אדם זכאי לזכויות ולחרויות שנקבעו בהכרזה זו ללא הפליה כלשהי מטעמי גזע, צבע, מין, לשון, דת, דעה פוליטית, או דעה בבעיות אחרות, בגלל מוצא לאומי או חברתי, קנין לידה או מעמד אחר."**

זכות אזרחית-פוליטית מהדור הראשון. על פי הקטע, זכות זו מופרת ככתוב בקטע: "אך נראה שתשומת הלב לחלוקת הנטל והדאגה לחלשים נעלמה". כלומר, מדינת ישראל מתעלמת מהשכבות החלשות בחברה הישראלית שגם ככה סובלות ממצוקה כלכלית, וכעת במשבר הקורונה מצבם הולך ומחריף. זכותן של אוכלוסיות אלה מופרת על רקע מעמדן החברתי-כלכלי.

**סעיף ג' "כל אדם יש לו הזכות לחיים, לחירות ולבטחון אישי"**

זכות אזרחית-פוליטית מהדור הראשון. על פי הקטע, כיוון שאנשים רבים יצאו לחל"ת ופרנסתם נפגעה, נפגעה גם זכותם לביטחון אישי. ללא פרנסה אנשים רבים איבדו את תחושת הביטחון האישי ולכן כעת חשים בלבול וחוסר אונים לאור המשבר.

בנוסף לכך, הזכות לחיים נפגעה גם היא ככתוב בקטע "מצבה הקשה של מערכת הבריאות יחייב בעתיד צעדי תיקון, אך לא זו העת לבוא חשבון עם מי שדרדרו אותה במשך שנים והביאו אותה למצבה הנוכחי...". במילים אלה מרומז על כך שרשויות המדינה לא דאגו מספיק לתחזוקת מערכת הבריאות לאורך שנים והביאו אותה למצבה הקשה, מקשה על העובדים במערכת הבריאות לדאוג לחייהם של חולים רבים במחלות אחרות שכעת מקבלים טיפול רפואי פחות מוקפד בשל ההתגייסות של הצוות הרפואי למחלת הקורונה ובשל כך נפגעת הזכות שלהם לחיים. יפה

**סעיף כג' (1) - "כל אדם זכאי לעבודה, לבחירה חופשית של עבודתו, לתנאי עבודה צודקים והוגנים ולהגנה מפני אבטלה"**

זכות זו היא זכות חברתית-כלכלית מהדור השני. הפרת זכות זו מוזכרת בקטע בכתוב: "נוצרת כאן סכנה ברורה שגם לאחר השיבה לשגרה לא כל העובדים יוחזרו לעבודה, ושמי שיחזרו לעבודה לא יחזרו באותם התנאים". על פי הזכות בהכרזה, זכותו של אדם לתנאי עבודה צודקים. המדינה אחראית לדאוג לאותם אנשים שאיבדו את עבודתם או שהוצאו לחל"ת בעל כורחם, שיוכלו לחזור לעבודתם באותם התנאים בהם הוצאו. כמו כן, על המדינה לדאוג להם כלכלית ולשלם להם דמי אבטלה באם פוטרו בשל משבר הקורונה.

**סעיף כג' (3) - "כל עובד זכאי לשכר צודק והוגן, אשר יבטיח לו ולבני ביתו קיום הראוי לכבוד האדם שיושלם, אם יהיה צורך בכך, על ידי אמצעים אחרים של הגנה סוציאלית"**

זכות חברתית-כלכלית מהדור השני. על פי הקטע, ניתן לראות שזכויות אלו מופרת במילים: "...הממשלה מפקירה לגורלם עשרות ומאות אלפי שכירים ועצמאיים שנפגעים כלכלית מהמשבר". ניתן ללמוד מתוך הקטע שממשלת ישראל אינה דואגת לרשת ביטחון כלכלית לעובדים עצמאיים ושכירים שאיבדו את עבודתם בשל המגיפה, ולכן זכותם לתנאי עבודה הוגנים גם בתנאי אבטלה נפגעו קשות. הזכות לשכר צודק והבטחה של קיום ראוי שיושלם ע"י אמצעים של הגנה סוציאלית נפגעת בקטע ככתוב "יש לשנות את המדיניות הכלכלית ולדאוג לתשלום לעובדים שימנע פגיעה בפרנסתם או במעמדם כעובדים.." רבים שאיבדו את עבודתם לא קיבלו תשלום עקב כך ולכן המדינה צריכה לדאוג להם לפרנסה שתבטיח את שלומם ושלום בני ביתם.

**סעיף כה. ( 1 ) כל אדם זכאי לרמת חיים נאותה לבריאותם ולרווחתם שלו ושל בני ביתו. לרבות מזון, לבוש, שיכון, טיפול רפואי, שירותים סוציאליים כדרוש וזכות לבטחון במקרה של אבטלה, מחלה, אי-כשר לעבודה, אלמון, זקנה או מחסור אחר בנסיבות שאינן תלויות בו.**

זכות זו הינה זכות חברתית-כלכלית מהדור השני. זכות זו מופרת בקטע ככתוב "ההחלטה להוציא רבים מעובדי הסקטור הציבורי לחל"ת דווקא כעת..פוגעת קשות בזכויות העובדים, ומתעלמת מצרכי הציבור בשעה ששירותים שונים נדרשים יותר מתמיד כגון שירותי רווחה..." . אנשים רבים הוצאו לחל"ת בנסיבות שאין תלויות בהן ולכן על פי ההכרזה, המדינה היא זו שאחראית על רווחתם במקרה זה, ובמקרה של אבטלה. המדינה מתעלמת מצרכי הציבור בשעה קשה זו ולכן זו הפרה בוטה של זכות זו.

**סעיף כו'(1) - כל אדם זכאי לחינוך. החינוך יינתן חינם, לפחות בשלבים הראשונים והיסודיים. החינוך בשלב הראשון הוא חובה. החינוך הטכני והמקצועי יהיה מצוי בכל, והחינוך הגבוה יהיה פתוח לכל במידה שווה ועל יסוד הכשרון.**

**סעיף כו' (3) - "להורים זכות בכורה לבחור את דרך החינוך לילדיהם"**

זכויות אלה הן זכויות חברתיות-כלכליות מהדור השני. זכויות אלה מופרות בקטע ככתוב "...שירותים שונים נדרשים יותר מתמיד כגון שירותי רווחה או ההוראה מרחוק לתלמידי בתי הספר". הזכות לחינוך מציינת במפורט כי החינוך שיינתן יהיה טכני ומקצועי. תלמידים רבים שנאלצים ללמוד מרחוק באמצעות מערכת הזום אינם נהנים מלמידה מקצועית דיה כפי שהיו לולא היו לומדים בדרך המסורתית בישיבה בכיתה בבתי הספר. זכויותיהם של הורים רבים נפגעו גם כן, כי הלמידה מרחוק הנכפית על ילדיהם בשל משבר הקורונה זו אינה הדרך בה בחרו לחנך את ילדיהם. יפה

**סעיף יב' - "לא יהא אדם נתון להתערבות שרירותית בחייו הפרטיים..."**

זכות זו היא זכות אזרחית-פוליטית מהדור הראשון. היא באה לידי ביטוי בקטע ככתוב "בימים אלה, לצד הפגיעה המתמשכת במוסדות הדמוקרטיים ופגיעה לא מפוקחת בזכות לפרטיות..". משבר הקורונה הביא לכך שהממשלה התערבה בחייהם הפרטיים של אזרחיה על ידי כך שהטילה הגבלות וסגרים, מנעה מהם להיפגש איש עם רעהו, שזו הפרה של חופש התנועה. בנוסף לכך, אנשים מחויבים ללכת עם מסכות במקומות פתוחים וסגורים כאשר הם מפוקחים ע"י המשטרה ועל ידי איכוני השב"כ שעוקבים אחרי פעילותם הפרטית.

**סעיף יט' - "כל אדם זכאי לחירות הדעה והביטוי, לרבות החירות להחזיק בדעות ללא כל הפרעה ולבקש ידיעות ודעות ולקבלן ולמסרן בכל הדרכים וללא סייגי גבולות"**

**סעיף כ'(1) - "כל אדם זכאי לחירות להתאספות וההתאגדות בדרכי שלום"**

זכות אזרחיות-פוליטיות מהדור הראשון. זכויות אלו מופרות בקטע בכתוב "פגיעה לא מפוקחת בזכות לפרטיות, בזכות ההפגנה ובפעילות הכנסת..." בהתייחס לקטע המובא לפנינו מחודש מרץ 2020, מדינת ישראל הטילה סגר כללי ורוב אזרחיה היו ספונים בבתיהם. לכן, זכותם לצאת ולהפגין ולהתאגד נפצרה מהם בשעה שישבו בבתיהם.

מיפוי הזכויות נעשה בצורה טובה מאד. חשוב לציין כי עוד מגוון של זכויות הופרו, בין היתר בעקיפין וחשוב גם להתייחס לכך. יש להסביר בקצרה את התפתחות הדורות של הזכויות.

**זכויות משלימות**

זכויות מדורות שונים משלימות אחת את השנייה. בסעיף כב' נאמר "כל אדם כחבר החברה". כלומר כל אדם הוא לא רק אינדיווידואל, האדם הוא חלק מהחברה, הוא חי במסגרת של קהילה. האדם זכאי לביטחון סוציאלי כיוון ביטחון זה חיוני להתפתחותו החופשית של אישיותו. הגישה הסוציואליסטית מתייחסת גם לחירות. כדי שאדם יהיה באמת אדם חופשי הוא קודם כל חייב לקבל את כל הזכויות החברתיות-כלכליות שלו, כלומר את התנאים הבסיסיים לקיום בכבוד ורק אז את הזכויות האזרחיות-פוליטיות. הכוונה כאן היא שזכויות מדורות שונים משלימות אחת את השנייה. אדם חייב שיהיה לו קיום בכבוד, חופש ממחסור במזון, חופש ממחסור מקורת גג ומבריאות על מנת שיוכל לממש גם את זכויותיו האזרחיות-פוליטיות כגון הזכות לחופש הביטוי והזכות לפרטיות. הסבר חלקי

**זכויות מתנגשות**

הזכויות בהכרזת זכויות האדם הן יחסיות ואינן מוחלטות. ההגבלות של הזכויות אינן מפורטות לכל זכות, אלא ישנו סעיף אחד המגביל את הזכויות וקובע כי הזכויות הן יחסיות ולא מוחלטות, ויש להגביל אותן כאשר ישנה התחשבות במימוש הזכויות של הזולת ושל האינטרסים של המדינה.

זכויות שמתנגשות בקטע זה הן הזכות לחופש התנועה והזכות לחיים וביטחון אישי. על פי ההכרזה לזכויות האדם, לכל אדם הזכות לנוע בחופשיות ברחבי המדינה ללא מאסר, מעצר או הגבלה אחרת של תנועותיו. זכות זו נפגעה כאשר מדינת ישראל הטילה סגר על אזרחיה, על מנת לדאוג לבריאותם ולחייהם של כלל האזרחים מפני מגפת הקורונה ולכן הזכות לחיים וביטחון גוברת על הזכות לתנועה.

התשובה טובה במיפוי הזכויות אולם ההסבר אודות הדורות, התפתחותם וקשרי הגומלין ביניהם חלקי, בפרט בהעדר כל התייחסות לדור שלישי – הן בהפרות המופיעו בקטע והן בדיון מול זכויות דור ראשון ודור שני

**שאלה 2**

מדינות אשר חותמות על אמנה לזכויות אדם, מצהירות בפני העולם שזו היא השאיפה שלהן מבחינת הדין במדינה, אך חתימה זו אינה מחייבת אותן מבחינה משפטית. רק אחרי שהמדינה מאשררת את הוראות האמנה לחוק הלאומי שלה, רק אז היא מחויבת להוראות האמנה.

סעיף 2 לאמנה הבינלאומית לזכויות אזרחיות ומדיניות מפרט על מי חלה האמנה ומי זכאי להוראותיה. לפי סעיף זה, כל מדינה שהיא צד באמנה זו מתחייבת לכבד ולהבטיח, כלומר למדינה ישנן שתי מחויבויות מרכזיות: האחת היא לכבד, כלומר לא לפגוע בזכויות. זוהי חובה נגטיבית. לא להגביל את חופש העיסוק, חופש התנועה, חופש הביטוי. השנייה, היא להבטיח - חובה פוזיטיבית. על המדינה להבטיח את מימוש הזכויות שלי כגון הזכות לחינוך, הזכות לחיים וביטחון, לדאוג למערכת הבריאות. מי שזכאי לכל הזכויות המפורטות באמנה הם כל הפריטים שנמצאים בתחומה וכפופים לשטח שיפוטה.

על פי סעיף 6 לאמנה זו, לכל בן אנוש זכות טבעית לחיים. חובתה של המדינה לשמור על פי החוק על זכותו של כל אדם לחיים. עוד על פי סעיף זה, הזכות לחיים איננה זכות מוחלטת כיוון שיש מדינות שיכולות להוציא להורג תושבים שפשעו פשעים חמורים. ישנה אי-הסכמה בין המדינות להגדרה של פשע חמור ולכן קשה מאוד לקדם את המשטר הזה. בכך כרוך הקושי בקידום זכויות אדם בינלאומיות כיוון שמדינות רבות אינן מסכימות על הגדרה של עבירות ופשעים.

מדינת ישראל מהווה גורם אשר מפר זכויות אדם כיוון שהיא נמצאת תחת תקנות לשעת חירום והיא יכולה לבצע על פי חוק מעצרים מנהלתיים כלומר לעצור בנאדם חצי שנה מבלי להגיד לו במה הוא מואשם. תקנה זו מתנגשת עם סעיף 9 באמנה לזכויות אזרחיות ומדינתיות שקובע כי לכל אדם שמורה הזכות לחירות אישית ולביטחון אישי, ולא יהיה האדם נתון למעצר או מאסר שירירותיים.

על פי סעיף 17, המדינה מחויבת שכל אדם יהיה זכאי שלא התערבו בצנעת הפרט שלו, בביתו או בכתובתו. כלומר, רשויות החוק של מדינה מסוימת אינן רשאיות להתערב לאדם בביתו, אינן יכולות לפרוץ לביתו או לפנות לבני משפחתו באופן שרירותי ללא צו או אישור מהמדינה.

המטרה של השאלה אינה לסכם את הנאמר במפגש על ניתוח האמנה לזכויות אזרחיות ופוליטיות.

מדינות עשויות גם לקדם זכויות אדם בכך שעל פי סדרי העדיפויות שלה היא מחלקת את תקציב המדינה ושמה דגש על מערכת הבריאות, על סל תרופות בסיסי לכל אדם, היא מחוקקת את חוק חינוך החובה, דואגת לכך שאנשים שנמצאים בקו העוני יקבלו תקציבים מיוחדים מהמדינה על מנת להבטיח את קיומם בכבוד ובכך למעשה היא מגנה על זכויותיהם לחיים בכבוד ולביטחון אישי. בנוסף, למדינות ישנה גם מדיניות חוץ - המדינות בוחרות עם מי הן מעוניינות בקשרי סחר, הן יכולות להטיל סנקציות על מדינות אחרות למשל ארה"ב שהטילה סנקציות על איראן כאשר בחרה לפתח נשק גרעיני . דוגמא נוספת היא ממשלת בריטניה שהטילה סנקציות על רוסיה כאשר ניסתה להתנקש במנהיג האופוזיציה ברוסיה.

המשפט הבינלאומי של זכויות האדם הוא משפט פוזיטיבי המחייב את המדינות לציית לו, אך לקהילה הבינלאומית אין מספיק אכיפה וענישה יעילים כדי להבטיח שהמדינות אכן יקיימו את הסכמים אלה. כמו כן, לכל מדינה ומדינה יש את השיטה המשפטית שלה וכיבוד ההסכם תלוי בשיטות אלה. התשובה טובה והטיעונים חשובים אולם יש עוד מגוון של כלים שבהם המדינה יכולה לקדם ולבלום ז"א.

**שאלה 3**

**נושא המחקר:** אמנת זכויות הילד הבינלאומית.

**שאלת המחקר:** באיזו מידה מדינת ישראל עומדת בסטנדרטים הבינלאומיים ביחס להגנה על זכויות הילד במערכת החינוך? **יפה**

**פרק 1 - התפתחות זכויות הילד**

הפרק הראשון יעסוק בהתפתחות זכויות הילד לאורך ההיסטוריה במדינות המערב. פרק זה יכלול פרספקטיבה היסטורית על ההתפתחות של זכויות הילד, כאשר לאורך מאות שנים הילד נתפש כרכוש ועד לאחרונה שהפך מרכוש לאדם בעל זכויות. מה היו הנסיבות והקשיים באימוץ האמנה ע"י העצרת הכללית של האו"ם? מדוע ניסוח האמנה נמשך 9 שנים? יפה אולם חשוב להדגיש שהפרק יתחקה אחת התפתחות ההגנה על הזכות לחינוך במשפט זכויות האדם הבינ"ל

**פרק 2 - זכויות הילד לחינוך בישראל**

פרק זה ייבחן את התהליכים שהביאו לחתימת ישראל על האמנה לזכויות הילד, האם וכיצד ישראל מיישמת זכויות אלה בפועל? מהם האמצעים שנוקטת ישראל להגנה על זכויות אלה? האם במציאות היומיומית והמורכבת של מדינת ישראל קיימים הבדלים בתפיסת זכויות הילד בקרב ילדים ישראליים לעומת ילדים פלסטיניים?

**פרק 3 - זכויות הילד בחינוך בישראל**

פרק זה יסקור את הזכויות הילד בישראל בדגש על מערכת החינוך בישראל. מהן הזכויות שיש לילדים בעלי צרכים מיוחדים והאם הם שונים מזכויותיהם של הילדים הרגילים? כיצד משפיע השיח על זכויות הילד במערכת החינוך? האם שיח זה תורם להפנמת תודעת הזכויות בקרב ילדים?

בהתאם לשאלת המחקר שני הפרקים – 2 ו- 3 – צריכים לעסוק בזכות לחינוך בישראל. הפרק השני יכול לעסוק בחקיקה והפרק השלישי - במדיניות בפועל. הזכות לחינוך כולל מגוון של סוגיות ואוכלוסיות ולכן היא יכולה לעמוד עבודת סמינר בפני עצמה.

**ביבליוגרפיה**

**רשימה מעניינת אולם חלקית; חסרה ספרות לפרק הראשון**

* בן אריה, א. **זכות הילדים להתפתחות - תפיסות ועמדות של ילדים ישראלים ופלסטינים בנוגע לזכויות הילד.** המשפט: כתב-עת לענייני משפט, 22: 52-62, 2006
* **האמנה הבינלאומית לזכויות הילד,** מתוך: רפואה ומשפט גיליון 18, 1998. עמ? חוקר/ת?
* מרושק-קלרמן, אוקי. **לזכותו של "שיח הזכות" בחינוך,** פנים: כתב-עת לתרבות, *חברה וחינוך, 36: 83-87, 2006*
* קדמן, י. **זכויות הילד בישראל: הלכה ומעשה,** המוסד לביטוח לאומי, 2002, *ביטחון סוצאלי. (63):154-186*
* רייטר, ש. **לא ילד זר ומוזר: זכות הילד לחינוך מיוחד**, הד החינוך ס"ו(י'), 1992, 16-17.
* S. N. Hart, ***American Psychologist,*** v46 n1 p53-59 Jan 1991