|  |  |  |
| --- | --- | --- |
| זכויות האדם ביחב"ל 10535 | **ממ"ן 11** | דניאל נוף |
| סתיו 2020ב |  |

**שאלה 1**

להלן רשימת ההפרות של זכויות האדם הבאות לידי ביטוי בקטע הקריאה, מחולקות לפי האמנות הרלוונטיות:

**הכרזה לכל באי עולם בדבר זכויות האדם:**

**סעיף א -** כל בני אדם נולדו בני חורין ושווים בערכם ובזכויותיהם. כולם חוננו בתבונה ובמצפון, לפיכך חובה עליהם לנהוג איש ברעהו ברוח של אחווה.

זכות זו מופרת ישירות על ידי חברות כוח האדם, היות "... ברשויות המקומיות בישראל ישם סוגים שוים של עובדים. יש את עובדי הרשויות המועסקים בהעסקה ישירה. הם זוכים לכלל הזכויות". עובדי הקבלן אינם שווים בערכם ובזכויותיהם, ישנם כמה "סוגים" של עובדים, עובדי הקבלן אינם שווים בזכויותיהם לשאר העובדים, מובחנים משאר העובדים במדים, כרטיסי עובד, ומופלים אף באירועים חברתיים של המעסיק העקיף.

**סעיף ב(1) -** כל אדם זכאי לזכויות ולחירויות שנקבעו בהכרזה זו ללא אפליה כלשהי מטעמי גזע, צבע, מין, לשון, דת, דעה פוליטית או דעה בבעיות אחרות, בגלל מוצא לאומי או חברתי, קניין, לידה או מעמד אחר.

זכות זו מופרת ישירות ע"י חברות כוח האדם בשני מישורים, האחד, אפליה על רקע מעמד חברתי. מוזכר כי "המדייות השיטתית של הפרדתם המתבטאת בסימון בגדי עבודה בצבע שוה, כרטיסי עבודה שוים ואי הזמה לאירועים חברתיים." בנוסף, היות ו "75 אחוז מעובדי הקבלן בישראל הן שים." והעובדה המשלימה שרוב העובדים בהעסקה ישירה באותן חברות הם גברים, מהווה אפליה על רקע מין כנגד נשים.

**סעיף כג(1)** - כל אדם זכאי לעבודה, לבחירה חופשית של עבודתו, לתנאי עבודה צודקים והוגנים והגנה מפני האבטלה.

זכות זו מופרת ישירות בכמה היבטים. ראשית, העובד לא בוחר היכן הוא יעבוד. הוא נשלח עי הקבלן לעבוד אצל מעסיקים שונים. עצם העסקתו כעובד קבלן נועדה לחסוך מהמעסיק העסקה ישירה עם כלל הזכויות הכרוכות בכך. ולסיום, היות והעובד הוא עובד שעתי אין לו הגנה מפני אבטלה. במידה ואין לו דרישה, לא נקרא לעבודה ולא מקבל שכר. "עובדי השירותים ולדו כדי לעקוף את החובה להעסיק עובדי חברת כוח אדם לאחר תשעה חודשי עבודה. קבלן השירותים לא מספק עובדים – אלא שעות, ואת השעות הללו יכולים לבצע עובדים מתחלפים." וגם – "היעדר שכר בזמן חופשות או בחגים, פגיעה בהצטברות הזכויות במעבר בין קבלים" יפה

לגבי תנאי עבודה צודקים, ישנה זכות נוספת אשר מופרת בעקיפין. במאמר מוזכר כי "הדילמה המרכזית של עובדי הקבלן - מי המעסיק שלי - מתחדדת כאשר שואלים למי פוים כדי להגיש תלוה: למזמין השירות או למעסיק בפועל? סופן של התלוות הללו שהן ופלות בין הכיסאות." כלומר, במידה ונעשה עם עובד אי צדק והוא מעוניין להתלונן על הפרת זכויותיו, אין לו למעשה למי לפנות, פנייתו לא תטופל ואי הצדק ימשיך, וייתכן שאף יחול על כל עובדי הקבלן ולא רק כלפי היחיד. יפה

**סעיף כג(2) -** כל אדם, ללא כל אפליה, זכאי לשכר שווה בעד עבודה שווה.

זכות זו מופרת ישירות. עובדי הקבלן אינם מקבלים שכר השווה לעובדים בהעסקה ישירה. "אי שוויון בין תאי השכר של עובדים מן המיין לשכרם של עובדי הקבלן"

**סעיף כג(3**) - כל עובד זכאי לשכר צודק והוגן, אשר יבטיח לו ולבני ביתו קיום ראוי לכבוד האדם שיושלם, אם יהיה צורך בכך, על ידי אמצעים אחרים של הגנה סוציאלית.

זכות זו נפגעת במישרין ובעקיפין. לעובדי הקבלן יש "חוסר ביטחון תעסוקתי וקושי לתכן את העתיד הכלכלי והאישי." עקב אופי העסקתם. הם אינם מקבלים תנאים סוציאליים מצטברים, אין להם חסכונות וביטוחים, הם לא צוברים ותק, והם אינם מקבלים שכר צודק והוגן על עבודה קשה.

**סעיף כג(4) -** כל אדם זכאי לאגד אגודות מקצועיות ולהצטרף לאגודות כדי להגן על ענייניו.

זכות זו נפגעת בעקיפין. הפרת זכות זו מתבטאת בכך שעובדי קבלן אינם חלק מהתאגדות העובדים של המעסיק ה"עקיף" ועל כן זכויות העובדים שלהם אינן מוגנות. הם מבצעים עבודות בחברה שלמעשה אינם מועסקים בה בפועל. יפה

**סעיף כד -** כל אדם זכאי למנוחה ולפנאי, ובכלל זה הגבלת שעות העבודה במידה המתקבלת על הדעת וחופשה בשכר לעתים מזומנות.

זכות זו נפגעת בעקיפין. זכות זו מופרת היות ועובדי הקבלן אינן מקבלים חופשה בתשלום, הם עוברים בין קבלנים לעיתים קרובות ואינם צוברים זכויות. "היעדר שכר בזמן חופשות או בחגים, פגיעה בהצטברות הזכויות במעבר בין קבלים"

**סעיף כה(1) -** כל אדם זכאי לרמת חיים נאותה לבריאותם ולרווחתם שלו ושל בני ביתו, לרבות מזון, לבוש, שיכון, טיפול רפואי, שירותים סוציאליים כדרוש וזכות לביטחון במקרה של אבטלה, מחלה, אי כושר לעבודה, אילמון, זקנה או מחסור אחר בנסיבות שאינן תלויות בו.

זכות זו נפגעת בעקיפין. "חוסר ביטחון תעסוקתי וקושי לתכן את העתיד הכלכלי והאישי." עובדי קבלן אינם צוברים באופן מספק ימי מחלה, אינם מקבלים את הביטוחים אשר יכולים להבטיח להם קיום נאות במקרה של אסון.

**האמנה הבינלאומית בדבר זכויות אזרחיות ומדיניות 1040**

**סעיף 2(1):** "... לכבד ולהבטיח לכל היחידים בתחומיה.. ללא הפליה מכל סוג שהוא, כגון מטעמי גזע, צבע, מין, לשון...."

רוב עובדי הקבלן הן נשים. על כן זכות זו מופרת היות והמדינה אינה שומרת על זכויות הנשים. כמו כן ישנה הפליה בצבעי המדים, השתתפות באירועים ותעודות עובד שונות, מול העובדים של אותה חברה בהעסקה ישירה.

**סעיף 3:** "... מתחייבות להבטיח את זכותם השווה של גברים ונשים להנאה מכל הזכויות האזרחיות והמדיניות המפורטות באמנה זו..."

היות ורוב עובדי הקבלן הן נשים, סעיף זה מופר היות והמדינה אינה שומרת על זכויות הנשים. נימוק חלקי

**סעיף 22(1):** לכל אדם תהיה הזכות לחופש התאגדות עם אחרים, לרבות הזכות להקים איגודים מקצועיים ולהצטרף אליהם לשם שמירת ענייניו.

זכות זו נפגעת בעקיפין. הזכות מופרת היות ולעובדי קבלן המועסקים במתווה של "אספקת שעות" אין איגוד עובדים להצטרף אליו, והם אינם מוזמנים ויכולים להצטרף לאיגודי העובדים של החברות אשר להן הם מספקים שירות.

**האמנה הבינלאומית בדבר זכויות כלכליות, חברתיות ותרבותיות 1037**

**סעיף 3:** מדינות שהן צד באמנה זו מתחייבות להבטיח את זכותם השווה של גברים ונשים להנאה מכל הזכויות הכלכליות, החברתיות, והתרבותיות שפורשו באמנה זו.

זכות זו מופרת היות ורוב עובדי הקבלן הן נשים. מכאן, הן מופלות לרעה בהעסקה ישירה.

**סעיף 6(1):** "מדינות שהן צד באמנה זו מכירות בזכות לעבודה, הכוללת את זכותו של כל אדם להשיג אפשרות להשתכר למחייתו בעבודה שיבחר בה, או יקבלנה, באורח חופשי...."

זכות זו מופרת היות ועובדי הקבלן לא בוחרים היכן הם יעבדו. הקבלן בוחר את המפעל אשר הם יתנו לו שירות.

**סעיף 7(א)(1):** "שכר הוגן ותשלום שווה תמורת עבודה בעלת ערך שווה, בלא אפליה מכל סוג שהוא. במיוחד יובטחו לנשים תנאי עבודה שאינם נופלים מהתנאים שמהם נהנים גברים, והן יקבלו תשלום שווה עבור עבודה שווה."

זכות זו מופרת ישירות, הן בהיבט שעובד הקבלן לא משתכר באופן שווה עבור אותה עבודה כמו עובד עירייה, ובהיבט נוסף אפליית תנאי העבודה של נשים, שכן רוב עובדות הקבלן המופלות הן נשים.

**סעיף 7(ג):** "הזדמנות שווה לכל אדם להתקדם בעבודתו לשלב מתאים גבוה יותר, בלא להתחשב בכל שיקול אחר לבד משיקולי ותק וכושר" יפה

זכות זו מופרת ישירות, על ידי כך שלעובדי קבלן לא ניתנת הזדמנות לרכוש ותק ולהתקדם במקום עבודתם – הן בחברות להן הם מספקים שירות והן בחברת כוח האדם שהם מועסקים בה הלכה למעשה.

**סעיף 7(ד):** מנוחה, עתות פנאי... זכות זו מופרת בעקיפין, היות ועובדי קבלן סובלים מהעדר שכר בחופשות, קושי לתכנם את העתיד הכלכלי והאישי.

**סעיף 8(א):** זכותו של כל אדם להתאגד... מתוקף היותו של עובד – עובד קבלן, הוא לא יכול להצטרף לוועדים ואיגודים מקצועיים של החברות שבהן הוא נותן שירות, ועל כן הוא אינו מיוצג.

**סעיף 9:** זכויות סוציאליות... זכות זו מופרת ישירות, היות ועובדי קבלן אינם יכולים לצבור את זכויותיהם בעת מעבר בין קבלנים.

התשובה טובה מאד מבחינת היישום של הקטע על המסמכים השונים. עם זאת, כדי לחסוך חזרות מיותרות, היה ניתן לאגד בין הסעיפים שחוזרים על עצמם מתוך מגוון המסמכים וכך למנוע את החזרות המיותרות. 36/40

**שאלה 2**

הבחנה של זכויות טבעיות וחוק הטבע, הופיע כבר במאה ה 17 בכתביו של ההוגה הובס. כבר אז, גרס הובס כי לאדם זכויות לשמור על חייו מעצם היותו אדם. במהלך השנים התפתחה ההגדרה לזכויות של הפרט. ההוגה לוק העניק לזכויות תוקף פוליטי חילוני בכך שפרט את מחויבותה של המדינה לנקוט בצעדים לשם שמירה והגנה על זכויות אזרחיה. הוגי המאה ה 17-18 ייחסו זכויות לבני אדם מתוקף היותם אדם, ואין לפגוע בזכויות אלו. מקרה חשוב הוא המהפכה המהוללת שהביאה להגבלת שלטון אנגליה עי הפרלמנט. הפרלמנט קיבל זכות בלתי ניתנת לביטול של אדם להליך משפטי, אשר הוביל גם לזכות להגנה מפני מעצר או מאסר שרירותי. הפרלמנט אימץ גם ב 1689 את מגילת הזכויות שמהווה אבן דרך בהיסטוריה של זכויות פוליטיות ואזרחיות. הסעיפים של המגילה עסקו בהגבל משטר, ביטחון חיים ורכוש, ממשל ייצוגי, בחירות חופשיות, חופש דיבור, סובלנות דתית ואיסור על עונש אכזרי. ב 1776 בהכרזת העצמאות האמריקאית, הוכרז כי כל בני האדם שווים, עם זכות לחיים, לחירות ולשאיפה לאושר. ב 1791 גובשה חוקת ארה"ב שם הובטחו חופש הדיבור, העיתונות, ההתאגדות, איסור לחיפוש שאינו חוקי ומשפט צדק פומבי ומהיר. ב 1789 במהלך המהפכה הצרפתית, התקבלה הצהרת זכויות האדם והאזרח, אשר כוללת זכות להצבעה, שוויון בפני החוק, הגנה ממאסר או מעצר שרירותי, הזכות להיות זכאי עד שהוכח אחרת, זכות לדעה ואמונה דתית. המהפכה האמריקאית והצרפתית הביאו לאמנה חברתית חילונית, רציונלית, אוניברסלית ודמוקרטית, בהשראת הוגי האמנה החברתית.

במאה ה19, ההוגה מיל קידם רעיון של חירות הפרט מבחינת חירות מחשבתית בלתי מוגבלת כל עוד אינו פוגע באחרים. חופש מחשבה, ביטוי, עיתונות, לשם טובתה של החברה כולה. מיל טען כי ויכוח מסייע לאמת לצאת לאור ועל כן חובה לשמוע את שני הצדדים. במאה ה19 צמחו גם רעיונות הלאומיות והסוציאליזם, אשר מעמידות את המדינה לפני הכול, ומדגישות את הזכויות לרווחה וקדמה כלכלית, זכות למזון, מגורים ועבודה.

ההוגים הליבראליים וההוגים הסוציאליסטים החזיקו בגרסאות שונות לגבי המושגים שוויון וחירות. הליבראליים טענו כי תפקיד השלטון הוא להעניק חירות שלילית, בעוד הסוציאליסטים תמכו בחירות חיובית. הליבראליים עסקו בחירויות פוליטיות ואזרחיות, בעוד הסוציאליסטים הוסיפו עליהן גם שוויון חברתי וכלכלי.

נקודת מפנה משמעותית בנושא הגדרת זכויות אדם ארעה לאור מאורעות מלחמת העולם השנייה ועליית הפשיזם והנאציזם לשלטון, וכל הפשעים אשר ביצעו במהלך המלחמה. מאורעות אלו הביאו לפעולה של הקהילה הבינלאומית, לאמץ ולהגדיר נורמות אוניברסליות ומשפט בינלאומי לזכויות אדם.

בהתאם לאמור לעיל, בתחום זכויות האדם ביחסים בין לאומיים נהוג להתייחס לארבעה דורות עיקריים. כל דור, הגיע והתפתח לאחר קודמו. הדורות ממוספרים, לפי סדר הופעתם בהיסטוריה (זכויות דור ראשון – הופיעו ראשונות (מאה 17-18), זכויות דור רביעי – הופיעו אחרונות (מאה ה 20)). להלן הרחבה על כל דור ודור של זכויות אדם:

**זכויות האדם של הדור ראשון**: מבוססות על הוגי המאה ה 17-18. זכויות אלה הן זכויות אזרחיות פוליטיות. הערך שעומד ביסודן הוא חירות. מהות הזכויות היא עצירת השלטון לפגוע בחירויות האישיות של הפרט, הגנה על החירות על ידי הגבלת סמכויות השילטון, לעצור את השלטון מלהתערב. במידה וישנה פגיעה בזכויות על ידי השלטון מסיבה זו או אחרת - הוא צריך להצדיק אותן. לפרט יש חירות מוחלטת של מחשבה ומעשים בתנאי שאינם פוגעים בזולת. לרשויות אסור להגביל את חירות הפרט אלא אם כדי להגן על זכויות של פרטים אחרים. זכויות עיקריות של דור ראשון הן חופש דת, תנועה, הליך משפטי הוגן, זכות לבחור וזכות להיבחר, איסור עינויים, איסור עבדות, זכות לפרטיות, זכות לחופש מחשבה, דעה, ביטוי. האמנה המשקפת את הזכויות מהדור הראשון היא חלקה הראשון של האמנה לזכויות אזרחיות ומדיניות.

**זכויות האדם של הדור השני**: מבוססות על הוגי המאה ה 19. זכויות אלה הן זכויות חברתיות כלכליות. הערך שעומד ביסודן הוא שוויון. זכויות מדור שני התפתחו בתחילת המאה העשרים, כתוצאה ממאבקים חברתיים כגון מאבק מעמד הפועלים שדרש שוויון פוליטי ורצה שוויון להתקיים בכבוד. זכויות עיקריות שמאפיינות את הדור השני הן הזכות לבריאות, קורת גג, חינוך, זכויות עובדים, זכות לביטחון סוציאלי, זכות לרמת חיים נאותה, הגנה על קניין רוחני. במקרה של זכויות מהדור השני על המדינה לנקוט במעשים באופן אקטיבי על מנת להבטיח זכויות לתושבים. יש להדגיש, כי ערך השוויון הוא שוויון הזדמנויות לכל, אין הכוונה ליצור מצב שכולם שווים הלכה למעשה, אלא שלכולם יש הזדמנות שווה לשנות או לשפר את מצבם. האמנה שמשקפת זכויות מהדור השני היא האמנה לזכויות כלכליות, חברתיות ותרבותיות. בזכויות של הדור השני יש שוני בתפיסה בין כדור הארץ הצפוני לדרומי.

**זכויות האדם של הדור השלישי**: התפתחו בשנות ה 70 של המאה ה20. זכויות אלה עוסקות בהגנה על זכויות קבוצתיות. זכויות מהדור השלישי התפתחו במהלך המאה ה20. מהות הזכויות הן מאבק לביטול אפליה גזעית, שוויון בין גברים ונשים, הגנה על ילדים, אנשים עם מוגבלויות, להט"ב, מהגרי עבודה וכד'. יפה אולם אלה התפתחו במדינות הצפון. במדינות הדרום ישנה תביעה לזכות לפיתוח , הגדרה עצמית וחלוקה מחדש של המשאבים

**זכויות דור רביעי** (אברוני, 2011)**:** עיקרן הזכות לפרטיות – זכות אשר נדרש להגן עליה לאור פיתוחם של מאגרי מידע ממוחשבים, מכשירים חכמים בכל יד וכד'.

הצגת הדורות טובה מאד אם כי ישנה חזרה מיותרת בין הפסקאות הראשונות לפירוט שלאחר מכן על דורות 1 ו- 2. היה ניתן לשלב זאת יחדיו

כפי שהוזכר כבר, הזכויות של כל דור משלימות את הזכויות של קודמו ומוסיפות עליו עוד נדבך. אולם, בין הדורות יש גם התנגשויות, השאיפה למימוש של זכויות מדור אחד עלול לפגוע בזכויות של דור אחר.

לדוגמא, השאיפה לתת מערכת חינוך חינם לכלל האזרחים - הזכות לחינוך של הדור השני – דורשת גביית מיסים מהאזרחים בכדי לממן את המערכת, ובכך פוגעת בזכות לקניין של הדור הראשון. דוגמא נוספת ניתן למצוא בגיוס חובה לצבא. הגיוס הוא חלק מהזכות לשמירה על ביטחון האזרחים, אשר פוגעת מצד שני בזכות החופש של האזרחים המגויסים.

לגבי המאמר, ישנה סתירה בין זכות הקניין של בעלי החברות שמעסיקות לא ישירות עובדים – כדי לא להעסיק אותם ולהרוויח על גבם יותר כסף, לבין הזכות של העובדים עצמם לזכויות סוציאליות, חופש לבחור מקום עבודה וכו. יפה

התשובה טובה אולם הדיון בקשרי הגומלין בין הדורות חלקי. חסרה התייחסות להשלמה והתנגשויות בין דורות 1 ו- 2 לדור שלישי. ראה מאמר של דהאן.

**שאלה 3**

נושא: גלובליזציה ושמירה על זכויות אדם בסחר באיברים

שאלת המחקר: **באיזו מידה עומדת סין בסטנדרטים הבינלאומיים ביחס לאיסור על סחר באיברים?**

מבנה המחקר:

1. **פרק א – סחר באיברים להשתלות – רקע** 
   1. גלובליזציה וסחר באיברים, תיירות השתלות
   2. אמנות זכויות האדם הרלוונטיות: הכרזה לכל באי עולם בדבר זכויות אדם, אמנה לזכויות אזרחיות ומדיניות, אמנה נגד עינויים ונגד יחס ועונשים אכזריים, בלתי אנושיים או משפילים – לא רק אלה. יש לסקור את התפתחות ההגנה על סחר בני אדם ובתוך כך להתמקד בסחר באיברים
2. **פרק ב – קצירה וסחר איברים בסין**
   1. אסירי הפאלון גונג ומנגנון קצירת איברים
   2. פשעים נגד האנושות ע"י ממשלת סין
   3. הצהרת איסטנבול (2008)
   4. פסיקת בית המשפט (China Tribunal ) בנושא קצירת איברים (2019)
3. **פרק ג – מעורבות מדינות וארגונים בעולם במניעת קצירת איברים מאסירי הפאלון גונג**
   1. פעילות האו"ם במניעת קצירת האיברים בסין
   2. פעילות מדינות למניעת השתתפות בקבלת איברים מסין
   3. פעילות של ארגוני זכויות אדם למניעת סחר איברים בסין
   4. פעילות ממשלת סין לאחר מעשה להפסקת הקציר והסחר
   5. ניכרת השקעה רבה בכתיבת ראשי הפרקים ותוכן העניינים. אולם שימי לב בממ"ן 12 – להסביר גם מה יכלול כל פרק.

רשימה ביבליוגרפית

1. Allison, K. C., Caplan, A., Shapiro, M. E., Els, C., Paul, N. W., & Li, H. (2015). Historical development and current status of organ procurement from death-row prisoners in China. *BMC medical ethics*, *16*(1), 85.‏
2. Amahazion, F. F. (2016). Human rights and world culture: The diffusion of legislation against the organ trade. *Sociological Spectrum*, *36*(3), 158-182.‏
3. Budiani-Saberi, D., & Columb, S. (2013). A human rights approach to human trafficking for organ removal. *Medicine, Health Care and Philosophy*, *16*(4), 897-914.‏
4. Danovitch, G. M., Chapman, J., Capron, A. M., Levin, A., Abbud-Filho, M., Al Mousawi, M., ... & Jha, V. (2013). Organ trafficking and transplant tourism: the role of global professional ethical standards—the 2008 Declaration of Istanbul. *Transplantation*, *95*(11), 1306-1312.‏
5. Harrison, T. (1999). Globalization and the trade in human body parts. *Canadian Review of Sociology/Revue canadienne de sociologie*, *36*(1), 21-35.‏
6. Hemphill, J. E. (2007). China's practice of procuring organs from executed prisoners: human rights groups must narrowly tailor their criticism and endorse the Chinese constitution to end abuses. *Pac. Rim L. & Pol'y J.*, *16*, 431.‏
7. Paul, N. W., Caplan, A., Shapiro, M. E., Els, C., Allison, K. C., & Li, H. (2017). Human rights violations in organ procurement practice in China. *BMC medical ethics*, *18*(1), 11.‏
8. Tunde-Yara, F. (2016). *Human trafficking for the purpose of organ removal: a human rights based perspective* (Doctoral dissertation, University of Cape Town).‏
9. Watts, J. (2007). China introduces new rules to deter human organ trade. *The Lancet*, *369*(9577), 1917-1918.‏

מקורות נוספים

1. Council of Europe Convention against Trafficking in Human Organs, Council of Europe Treaty Series - No. 216, Mar 2015

<https://rm.coe.int/CoERMPublicCommonSearchServices/DisplayDCTMContent?documentId=09000016806dca3a>

1. United Nations Official Document, Resolution adopted by the General Assembly on 8 September 2017

<https://www.un.org/en/ga/search/view_doc.asp?symbol=A%2FRES%2F71%2F322>

1. The declaration of Istanbul on organ trafficking and transplant tourism 2018

<http://www.declarationofistanbul.org/images/Policy_Documents/2018_Ed_Do/2018_Edition_of_the_Declaration_of_Istanbul_Final.pdf>

1. China Tribunal final judgement detailed, the hearings records, submissions etc. Mar 2020

<https://chinatribunal.com/>