מגישה: ליאור אורשטר

ת.ז: 307935072

**הצעת מחקר**

**בקורס: זכויות האדם והאזרח ביחסים הבינלאומיים (10535)**

1. **אמנת זכויות הילד הבינלאומית**

אמנת זכויות הילד הבינלאומית אומצה ע"י העצרת הכללית של האו"ם ב-20 בנובמבר, 1989 ונכנסה לתוקף ביום 2 בספטמבר 1990. מדינת ישראל חתמה על אמנה זו ב-3 ביולי 1990 ואשררה אותה ב-4 באוגוסט 1991. האמנה נכנסה לתוקף במדינת ישראל ביום 2 בנובמבר 1991.

חשיבותה של אמנה זו נעוצה בשינוי התפיסה במעמדם של ילדים וזכויותיהם. אמנה זו היא הראשונה להגנה על זכויות ילדים המחייבת משפטית את המדינות שאשררו אותה לקיים את הוראותיה. זכויות אלה ניתנות לילדים מתחת לגיל 18 בזכות היותו אדם וילד ועל המדינה חלה החובה בהגנה על זכויות אלה.

למרות אימוץ האמנה ע"י רוב מדינות העולם, ילדים רבים סובלים מהפרה בוטה של זכויותיהם, ביניהן הזכות לחינוך כפי שהיא מנוסחת בסעיף 28. סעיף זה קובע כי המדינות החברות יכירו בזכותו של הילד לחינוך, בכוונה להשיג זכות זו על בסיס הזדמנות שווה. הזכות לחינוך מכילה בתוכה גם את זכותו של היחיד לכבוד וחירות, שכן החינוך מעניק לאדם את הידע ואת חופש המחשבה אשר יובילו אותו להגשמה ומימוש עצמי. ילדים ממדינות רבות אינם זוכים לחינוך וזאת בשל השימוש בהם כלוחמים, רובם בני יותר מ-15, אך לעיתים גם בני העשר מגויסים כלוחמים. במדינות מסוימות באפריקה ובאסיה ילדים מועסקים ככוח עבודה זול במיוחד במפעלים של תאגידים ותעשיות של המדינות העשירות. יתרה על כך, ילדים רבים סובלים מעינויים, ניצול, עבדות, רדיפה פוליטית בשל דתם או ההשתייכות הפוליטית של הוריהם. בהתאם לכך, שאלת המחקר של עבודה זו תנסה לבחון באיזו מידה מדינת ישראל עומדת בסטנדרטים הבינלאומיים ביחס להגנה על זכויות הילד במערכת החינוך. כיצד מיישמת מדינת ישראל את העקרונות הבאים לידי ביטוי בסעיף 28 באמנה לזכויות הילד הבינלאומית?

1. **השערת המחקר**

השערת המחקר שלי היא שמדינת ישראל מיישמת במידה חלקית את העקרונות הבאים לידי ביטוי באמנה לזכויות הילד הבינלאומית.

1. **תוכן עניינים:**

**מבוא**

**פרק 1** - **זכות לחינוך במשפט הבינלאומי**

פרק זה ידון על ההתפתחות של ההגנה על זכות החינוך במשפט הבינלאומי. הפרק ידבר על ההכרה הראשונית בזכות לחינוך, סעיף 26 בהכרזה האוניברסלית לזכויות האדם של האו"ם משנת 1948 ועל המחלוקות של המדינות החברות בה בנוגע לנוסח הזכות לכמה עקרונות מרכזיים ביניהם: חינוך חובה חינם, מטרת החינוך ותוכנו, תפקיד המדינה מול תפקיד ההורים? כיצד התרחב תחום האחריות של המדינה בקידום שמירה על הזכות לחינוך באמנה הבינלאומית בדבר זכויות כלכליות, חברתיות ותרבותיות (1966), כיצד יסייעו ארגונים כמו יוניצף (UNICEF) ואמנסטי אינטרנשיונל בקידום אימוץ האמנה בדבר זכויות הילד בשנת 1989, מדוע ניסוח האמנה לקח כמעט 10 שנים? מה היו חילוקי הדעות בין המדינות?

**פרק 2 - הזכות לחינוך בישראל - חוקים וחקיקה**

הפרק יביא את הרקע ההיסטורי של החינוך בישראל ויכלול גם את החינוך העברי וגם את החינוך הערבי (מוסלמי ונוצרי) בתקופות האימפריה העותמאנית, המנדט הבריטי ותקופת היישוב העברי. הפרק יכלול את התשתית החקיקתית לפעולת מערכת החינוך בישראל, וידון בסוגיות השונות הנוגעות לחינוך, בהן:

בהן חינוך חובה, חינוך חינם, חינוך ממלכתי, זכות ההורים להשפיע על תכני החינוך של ילדיהם.

**פרק 3 - הזכות לחינוך בישראל - מדיניות ויישום**

פרק זה ידון בשאלה כיצד מערכת החינוך בישראל מיישמת את העקרונות הבאים לידי ביטוי בזכות לחינוך כפי שנכתבו באמנה לזכויות הילד הבינלאומית, עד כמה בית הספר עומד על כך שילדים יכירו בזכויותיהם, האם תקציב החינוך במדינת ישראל גדול מספיק על מנת להבטיח את השמירה על הזכות לחינוך? כיצד פועלת הועדה ברשות השופטת סביונה רוטלוי, שתפקידה הוא לבחון את הדין הישראלי בדבר זכויות הילד לאור האמנה הבינלאומית לזכויותיו ומה הן פסיקותיה? כיצד באה לידי ביטוי הזכות לחינוך בהוראות מנכ"ל משרד החינוך בין השנים 1991-2018.

**סיכום וממצאים**

1. **רשימה ביבליוגרפית.**

* בן אריה א', נחנסון ר', קושר ח'. (2006) **זכות הילדים להתפתחות - תפיסות ועמדות של ילדים ישראלים ופלסטינים בנוגע לזכויות הילד**. *המשפט: כתב-עת לענייני משפט, 22,* 52-62.
* בן רבי ד', דולב ט'. (2002) **האמנה בדבר זכויות הילד: עקרונות כלליים ויישומם בישראל.** *ביטחון סוציאלי, 63,* 131-153.
* גילת י'. צ', רונן, י'. (2006) **האומנם שיח זכויות הילד בישראל עושה צדק עם הילדים ומשפחותיהם?** *המשפט: כתב-עת לענייני משפט, 22,* 87-91.
* נוי ב'. (2002) **האמנה הבינלאומית בדבר זכויות הילד כמצפן וכאתגר לשיפור מערכת החינוך.** *ביטחון סוציאלי, 63,* 187-209.
* נוי ב' (2006) **מצבן השברירי של זכויות הילדים במערכת החינוך,** *המשפט: כתב-עת לענייני משפט, 22,* 92-96.
* קיבריט שטיינבוק ר'. (2019) **זכויות הילד והתלמיד באורחות חיים במוסדות החינוך בישראל: ביטוי עקרונות האמנה הבינלאומית בדבר זכויות הילד וחוק זכויות התלמיד בישראל בהוראות המנכ"ל של משרד החינוך.** עבודת גמר לתואר מוסמך, החוג למדיניות החינוך-המגמה לחינוך דמוקרטי, אוניברסיטת תל-אביב.
* רבין י' (2002) *הזכות לחינוך***.** נבו הוצאה לאור בע"מ: שריגים-ליאון.

**מקורות נוספים**

אברוני צ' (2011) *זכויות האדם ביחסים הבין לאומיים.* האוניברסיטה הפתוחה: רעננה.

אמנת זכויות הילד הבינלאומית, (1989)